Jesentukai
Jesentùkai (rus. Ессентуки́) – miestas pietų Rusijoje, Stavropolio aukštumos pietiniame pakraštyje, prie Podkumoko upės, 213 km į pietryčius nuo Stavropolio. Geležinkelio stotis (ruožas Mineraliniai Vandenys–Kislovodskas). Balneologinis ir purvo kurortas. Išvystyta maisto, trikotažo, siuvimo, avalynės pramonė. Vadybos, verslo ir teisės institutas. Išlikusi medinė Mykolo cerkvė (apie 1825 m.), yra kurortinis parkas.